Document ID: /roh_data/filtered/fineweb-2-filterrobots_roh.jsonl.gz/54409

Savens stettian ils giasts perfin duas fin trais notgs en la chamona dal Terri, di Doris Trummer che maina la chamona ensemen cun ses um Toni. Els sentan era che viandar è actualmain en il trend: Era bleras famiglias cun uffants pitschens stettian sur notg sin lur tura tras la Greina.
L'aura fetschia magari in stritg tras la planisaziun, raquinta Reto Barblan da la chamona Kesch. Questa stad saja savens u bellezza e chaud u schlett'aura e fraid. Perquai saja pussaivel ch'ils giasts annulleschian lur reservaziun a curta vista.
L'emprima stagiun en chamona Tuoi al pe dal Piz Buin èsi per Christian Wittwer. El è dentant cuntent cun la stagiun enfin ussa, spera dentant anc sin blers bels dis d'atun senza naiv.
RR actualitad 12:00